
Ministru kabineta sēdes protokollēmums

Noteikumu projekts "Grozījumi Ministru kabineta 2005. gada 25. oktobra noteikumos Nr. 803 "Noteikumi par zāļu cenu veidošanas principiem""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Lai nodrošinātu jaunā zāļu uzcenojuma modeļa ieviešanu, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2024. gadam ne vairāk kā 1 580 377 euro un 2025. gadam un turpmāk ik gadu ne vairāk kā 9 482 256 euro apmērā uz budžeta resoru “29. Veselības ministrija” atbilstoši likuma “Par valsts budžetu 2024. gadam un budžeta ietvaru 2024., 2025. un 2026.gadam” 72. pantam.
· 4. Veselības ministrijai līdz 2026. gada 1. februārim normatīvajos aktos noteiktā kārtībā sagatavot un iesniegt izskatīšanai Ministru kabinetā jaunā zāļu uzcenojuma modeļa efektivitātes izvērtējumu un priekšlikumus tā attīstībai.
· 5. Atzīt par aktualitāti zaudējušu Ministru kabineta 2022. gada 11. oktobra sēdes protokollēmuma (prot. Nr. 52 5. §) 78. punktu.

